projecte-aina/catalan_government_crawling huggingface dataset:
L'Oficina Catalana del Canvi Climàtic (OCCC), va visitar les instal·lacions del Consorci de medi ambient i salut pública de la Garrotxa, SIGMA, el 2 d'octubre de 2018, en el marc del Programa d'acords voluntaris per a la reducció d'emissions de GEH.
El Consorci de medi ambient i salut pública de la Garrotxa, SIGMA és un ens públic local integrat pel Consell Comarcal de la Garrotxa i l'Ajuntament d'Olot, com a ens locals constituents.
Es troba adherit des de l'any 2016 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions vinculades al consum de gas natural per a la calefacció i al consum de combustible de la flota pròpia.
També s'inclouen les emissions degudes al consum elèctric i les emissions indirectes corresponents al tractament de l'aigua consumida i al tractament de residus assimilables a municipals (envasos de vidre, envasos lleugers, paper, cartró, FORM i fracció resta) generats per l'activitat de l'organització.
Les emissions declarades a l'inventari del Consorci de medi ambient i salut pública de la Garrotxa, SIGMA, en el marc dels acords voluntaris al 2017 han incrementat un 14% respecte a les emissions declarades al 2016.
Aquest increment es deu, principalment, a les emissions de l'electricitat.
El consum elèctric pràcticament s'ha mantingut, però les emissions que se'n deriven d'aquest consum han augmentat un 29% com a conseqüència de l'augment del mix elèctric.
El tractament de residus també ha contribuït a aquest increment, mentre que les emissions derivades del transport propi s'han mantingut constants.
Tanmateix cal destacar que el consum d'aigua ha disminuït un 15%.
Durant la visita s'ha pogut comprovar la implementació de les mesures de reducció d'emissions que fins al moment el Consorci ha posat en marxa en el marc del Programa dels acords voluntaris.
Cal agrair a l'organització i en especial a Ester Sala, responsable de qualitat, i Esteve Costa, enginyer del Consorci, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions del Consorci i els detalls de les mesures implementades.
L'Oficina Catalana del Canvi Climàtic (OCCC), va visitar l'Ajuntament de Vilagrassa, el 4 d'octubre de 2018, en el marc del Programa d'acords voluntaris per a la reducció d'emissions de GEH.
L'Ajuntament de Vilagrassa (Urgell) és una entitat de l'administració pública.
Està adherit des de l'any 2013 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions dels equipaments i les instal·lacions de titularitat municipal, així com les activitats desenvolupades, promogudes i/o amb col·laboració de l'Ajuntament.
Les fonts d'emissió estan vinculades al consum de gas natural, gas propà i gasoil de les instal·lacions de combustió fixes (com calderes, etc), i al consum de combustibles de la flota pròpia.
També s'inclouen les emissions del consum d'electricitat comprada que com prové de fonts 100% renovables és zero.
Les emissions declarades a l'inventari de l'Ajuntament de Vilagrassa en el marc dels acords voluntaris al 2017 s'han reduït un 14% respecte a les emissions declarades al 2016.
Aquesta disminució es deu bàsicament a la disminució de les emissions associades al consum de combustibles fòssils, motivada per reparacions i millores en la maquinària, així com en un ús més eficient.
També, a la continuïtat en la compra d'energia elèctrica a través del conveni de l'Associació Catalana de Municipis amb una comercialitzadora que garanteix que a partir de l'1 d'abril del 2015, tota l'energia subministrada a les entitats adherides provingui d'energia 100% renovable.
Durant la visita s'ha pogut comprovar la implementació d'algunes de les mesures de reducció d'emissions que fins al moment l'Ajuntament de Vilagrassa ha posat en marxa en el marc del Programa dels acords voluntaris.
Cal agrair a l'organització i en especial a Alba Llinàs i Tomàs, administrativa i tècnica de l'Ajuntament, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'Ajuntament de Vilagrassa i els detalls de les mesures implementades.
L'Oficina Catalana del Canvi Climàtic (OCCC), va visitar les instal·lacions de Barcelona d'Activa Mútua 2008, MATEPSS, núm. 3, el 27 de setembre de 2018, en el marc del Programa d'acords voluntaris per a la reducció d'emissions de GEH.
Activa Mútua és una empresa sense ànim de lucre del sector sanitari, una mútua d'accidents laborals.
Està adherida des de l'any 2013 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions d'abast 1 vinculades al consum de gas natural i gasoil de la calefacció, al consum de gasoil de la flota pròpia i les fuites de gasos fluorats en equips de refrigeració.
Les emissions de l'abast 2 són degudes al consum elèctric, que com es consumeix electricitat 100% renovable es consideren zero i les emissions de l'abast 3 es corresponen a les emissions vinculades al transport extern de viatges comercials per carretera i en mode ferroviari i aeri, al tractament de l'aigua consumida i al tractament de residus generats per l'activitat de l'organització (envasos lleugers, paper i cartró i resta).
Les emissions declarades a l'inventari d'Activa Mútua en el marc dels acords voluntaris al 2017 s'han reduït un 70% respecte a les emissions declarades al 2016.
Aquesta disminució es deu bàsicament a les bones pràctiques de consum i a la reducció de les emissions derivades del consum elèctric a 0 tCO2e degut a la compra d'electricitat 100% renovable.
També, a la disminució de les emissions associades al transport extern de viatges comercials en avió i carretera degut a que s'han realitzat menys viatges i, dels que s'han efectuat, la majoria han estat ferroviaris.
Les emissions derivades del consum d'aigua també han disminuït, fruit de que aquest any no hi ha hagut fuites a les instal·lacions ni canvis d'aigua a les piscines.
Durant la visita s'ha pogut comprovar la implementació de les mesures de reducció d'emissions que fins al moment Activa Mútua ha posat en marxa en el marc del Programa dels acords voluntaris.
Cal agrair a l'organització i en especial a Juan Carlos Gavilán García, cap del Departament de Responsabilitat Social i Gestió de la Qualitat; Irene Martínez Fernández, administrativa de Gestió de la Qualitat; Xavier Marín Martínez, cap del Departament d'Obres i Manteniment; i Esther Rodríguez Broseta, administrativa d'Obres i Manteniment per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de la seu de Barcelona d'Activa Mútua i els detalls de les mesures implementades.
L'Oficina Catalana del Canvi Climàtic (OCCC), va visitar les instal·lacions d'ACC Assessors Ambientals de Catalunya, SL de Vic, el 8 d'octubre de 2018, en el marc del Programa d'acords voluntaris per a la reducció d'emissions de GEH.
Podeu consultar un vídeo amb una breu entrevista a l'organització adherida.
ACC Assessors Ambientals de Catalunya, SL és una consultoria ambiental ubicada a Vic (Osona).
Està adherida des de l'any 2012 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions derivades del consum de dièsel dels vehicles turismes de la flota pròpia, a les emissions derivades de l'energia elèctrica i les emissions derivades del transport extern in itinere de la plantilla per anar de casa a la feina i de la feina a casa.
També, de la generació pròpia de residus assimilables a municipals (envasos de vidre, envasos lleugers, paper/cartró, FORM i fracció resta), i del consum d'aigua.
Les emissions declarades a l'inventari d'ACC Assessors Ambientals de Catalunya, SL en el marc dels acords voluntaris al 2017 s'han reduït un 7% respecte a les emissions declarades al 2016.
Aquesta disminució es deu a que s'han reduït els desplaçaments del transport extern in itinere i el tractament de residus.
No obstant això, s'ha augmentat el consum elèctric i el transport propi.
Durant la visita s'ha pogut comprovar la implementació de les mesures de reducció d'emissions que fins al moment ACC Assessors Ambientals de Catalunya, SL ha posat en marxa en el marc del Programa dels acords voluntaris.
Cal agrair a l'organització i en especial a Joan Casas Casanovas, director general, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'organització i els detalls de les mesures implementades.
A la dreta podeu trobar un vídeo amb una breu entrevista (es pot visualitzar amb Chrome preferentment i Mozilla, no funciona amb explorer).
Aleatòriament es realitzen visites de seguiment i col·laboració a diferents organitzacions adherides al Programa d'acords voluntaris.
En aquest apartat podeu trobar la informació de totes les visites realitzades.
El Programa d'acords voluntaris es va posar en marxa al juliol del 2010.
Al 2013, després de més de 3 anys de rodatge del Programa, es va considerar posar en marxa una sèrie de visites a les organitzacions, principalment a les adherides per procediment simplificat, amb l'objectiu d'establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades..
En els següents apartats trobareu les organitzacions visitades fins al moment i els principals resultats de la visita.
El funcionament del Programa i els diferents participants i actors que intervenen es detalla a continuació:
La Generalitat de Catalunya, a través de l'Oficina Catalana del Canvi Climàtic (OCCC), publica periòdicament al DOGC una convocatòria per a que es presentin entitats socials que tenen planificat portar a terme projectes de reducció d'emissions de GEH a Catalunya.
Una vegada acceptat el projecte per l'OCCC:
Una vegada implementat el projecte i fet el seguiment,
Una vegada verificada la reducció d'emissions del projecte,
Una vegada generats els crèdits,
Com es fa la compra dels crèdits?
El Programa de compensació en 2 min
Periòdicament, l'OCCC publica convocatòries per a que les entitats que realitzen una tasca social a Catalunya i que tenen projectes de reducció d'emissió de GEH planificats puguin presentar-se i participar com a entitat promotora.
El 29 de juny s'ha publicat la nova convocatòria 2020 del Programa
En els següents apartats trobareu més informació
Els primers crèdits de GEH generats en el marc d'aquest Programa s'han posat a la venda a partir del dia 8 de juliol de 2019.
Els crèdits generats en aquest Programa provenen de reduccions d'emissions de GEH de projectes realitzats per entitats que realitzen una tasca social a Catalunya.
En els següents apartats trobareu més informació.
La compra i venda dels crèdits de GEH generats en el marc del Programa, s'haurà de fer a través de:
L'article 7 de l'ACORD GOV/123/2015, de 28 de juliol, pel qual s'aprova el Programa voluntari de compensació d'emissions de gasos amb efecte d'hivernacle, estableix els requisits per a esdevenir entitat que col·labora en la compravenda de crèdits de GEH.
Actualment només una entitat (SendeCO 2 ) ha demanat i ha acreditat que compleix amb aquests requisits i s'ha signat un acord de col·laboració amb ells a tal efecte.
Aquestes entitats han de complir els següents requisits:
Per a esdevenir entitat que col·labora en la compra i venda de crèdits de GEH cal complimentar la sol·licitud per la qual es declara que es compleixen els requisits i posteriorment es signa un Acord de col·laboració amb aquesta finalitat amb l'OCCC.
En els vincles següents podeu trobar el format de conveni de col·laboració per a ser entitat col·laboradora de compra i venda i el model de sol·licitud.
En el Programa voluntari de compensació d'emissions de GEH hi ha dos tipus de participants:
A banda d'aquests participants, en aquest Programa col·laboren altres actors per al seu bon funcionament:
Cada participant i actor cal que segueixi les indicacions generals i les indicacions específiques que li pertoquin recollides al Manual de bones pràctiques en la comunicació i en l'ús dels crèdits de GEH.
El Programa disposa d'una etiqueta que poden fer servir els diferents participants i actors del Programa seguint les indicacions del Manual de bones pràctiques en la comunicació i en l'ús dels crèdits de GEH.
Convocatòria de subvencions a ens locals de Catalunya per al desenvolupament d'actuacions de mitigació i d'adaptació al canvi climàtic per als anys 2019 i 2020.
Convocatòria de subvencions a associacions empresarials de Catalunya per realitzar estudis en matèria de petjada de carboni de productes o serveis, per a l'any 2019.
Convocatòria de les subvencions a associacions empresarials de Catalunya per a la realització d'estudis en matèria de petjada de carboni de productes o serveis.
Convocatòria de subvencions per a l'any 2014 a ens locals de Catalunya per a la realització de programes municipals d'adaptació al canvi climàtic.
Convocatòria de subvencions per a l'any 2013 a ens locals de Catalunya per al desenvolupament d'actuacions contra el canvi climàtic.
Subvencions per promoure accions de sostenibilitat local per a l'any 2010.
Subvencions per promoure accions de sostenibilitat local per a l'any 2008 i 2009.
Creada en octubre de 2004, l'Euroregió Pirineus Mediterrània agrupa actualment 4 regions: Catalunya, llles Balears, Llenguadoc-Rosselló i Migdia-Pirineus.
El seu objectiu és crear "al nord-oest de la Mediterrània un pol de desenvolupament sostenible basat en la innovació i la integració social i econòmica del seu territori"
En el marc d'aquest espai de cooperació privilegiat, l'Euroregió treballa per identificar els punts de convergència que permetin multiplicar l'impacte de les polítiques regionals de lluita contra el canvi climàtic.
L'Euroregió vol fomentar la cooperació euroregional iniciada pels actors del seu territori en la lluita contra el canvi climàtic a través de diverses convocatòries de projectes que tenen com a objectiu impulsar els projectes que abordin, alhora, la problemàtica de la mitigació i l'adaptació al canvi climàtic en el context mediterrani i a l'escala de l'Euroregió i que hauran d'incloure, obligatòriament, accions de cooperació.
Les aportacions econòmiques de Catalunya a l'Euroregió han estat de 30.000 € l'any 2011 i 60.000 € l'any 2012.
Projecte liderat per Ecoserveis: GEOPIMED Xarxa Pirineus Mediterrània per a la utilització eficaç de l'energia i de l'energia geotèrmica a baixa temperatura.
La finalitat del projecte és compartir i transmetre experiències i expertesa en geotèrmia a baixa temperatura aplicada a Catalunya i altres regions de l'Euroregió.
Aplicació de l'anàlisi del cicle de vida de l'ecoinnovació en la producció de vi.
La finalitat del projecte és Oferir a les empreses i a altres actors de la indústria del vi de l'Euroregió instruments per tal de fer un ús més eficaç dels recursos naturals i promoure alhora la innovació i la competitivitat.
Projecte liderat per Eco-Union: GOTA – «goutte» en francès – Gestió Organitzativa del Territori de l'Euroregió sobre l'Aigua.
La finalitat del projecte és crear aliances inèdites i necessàries en el marc de les xarxes existents per tal d'accelerar les estratègies i les accions dels agents territorials de l'Euroregió en l'àmbit de l'aigua.
També té com a objectiu augmentar la capacitat de col·laboració dels principals agents territorials promovent una metodologia de treball innovadora, flexible i inclusiva.
Comunitat euroregional d'edificis Nearly Zero Energy Building i industrialització
La finalitat del projecte és crear una comunitat temàtica sobre els edificis NZEB, integrada en la plataforma europea per als professionals de l'edifici sostenible (Construció 21) i contribuir al pla europeu d'eficàcia energètica amb l'horitzó 2020.
Projecte liderat per la Fundació Empresa i Clima (FEC) amb direcció tècnica i científica a càrrec de Cecest.
Proposta d'indicadors globals per a l'avaluació dels efectes del canvi climàtic a l'Euroregió Pirineus Mediterrània per la millora de la competitivitat i eficàcia de la indústria turística.
Projecte liderat per l'Associació Ripollès Ges Bisaura: Energ.Tur – InfoEnergia i Turisme.
La finalitat del projecte és que el sector turístic prengui consciència del canvi climàtic i que adopti, en cas de necessitat, les mesures d'eficàcia i estalvi adequades així com la implementació de sistemes de generació d'energies renovables.
Tothom té a l'abast una petita part de la solució.
Malgrat que ens pugui semblar que l'aportació que podem fer és insignificant, la suma de molts petits esforços individuals dóna grans resultats col·lectius.
En aquest sentit, un petit canvi en el nostre comportament diari ens ajuda a evitar les emissions de gasos amb efecte d'hivernacle i a adaptar-nos als impactes del canvi climàtic sense que això afecti la nostra qualitat de vida.
L'Oficina Catalana del Canvi Climàtic ha publicat la versió 2020 de la Calculadora d'emissions de GEH.
La Calculadora és útil per a qualsevol organització com per exemple administracions públiques, empreses, associacions, i per a la ciutadania en general.
Igualment, juntament amb la Guia, la Calculadora és l'eina recomanada per a l'elaboració de l'inventari d'emissions GEH de les organitzacions adherides al Programa d'acords voluntaris per a la reducció d'emissions de GEH.
La Calculadora inclou els últims factors d'emissió disponibles, i permet estimar les emissions associades a una activitat.
En concret, serveix per a estimar les emissions derivades del consum energètic i del transport, les emissions fugitives de gasos fluorats, les emissions derivades de la gestió dels residus municipals i les emissions generades pel consum d'aigua de les xarxes urbanes.
Per tal de facilitar el seu ús, la Calculadora dóna opció d'introduir les variables d'activitat en diferents unitats, i inclou una pestanya Resum on es recopilen les emissions per categories.
La classificació de les emissions per abasts es fa d'acord amb les metodologies internacionalment reconegudes (ISO 14064, part 1 i ISO/TR 14069).
La Calculadora, juntament amb la Guia, s'actualitzarà anualment i es publicarà el primer dia laborable del mes de març de cada any, contenint els factors d'emissió actualitzats per a realitzar l'inventari de l'any natural anterior.
Entre l'1 de gener i el primer dia laborable de març és el període per tal de poder recopilar les dades dels nous factors d'emissió publicats en fonts oficials corresponents a l'any anterior.
Per poder elaborar inventaris d'emissions històrics s'inclouen versions de la calculadora amb factors d'emissió d'anys anteriors.
Tens pensat fer una actuació de reducció d'emissions de GEH i vols saber quina quantitat d'emissions pot reduir?
A continuació trobareu una sèrie d'eines que us poden ajudar a estimar quina és la reducció d'emissions de GEH que pot assolir una actuació que tingueu previst implementar.
També aquestes eines ofereixen la possibilitat de calcular la reducció d'emissions real una vegada s'ha implementat l'actuació de reducció.
Podeu consultar un resum en l'enllaç a la infografia.
Fins al moment s'han publicat les metodologies que es mostren en els enllaços següents.
Aquest apartat s'anirà ampliant amb noves metodologies a mesura que l'Oficina Catalana del Canvi Climàtic les vagi desenvolupant.
En aquest apartat trobareu metodologies per a avaluar la reducció d'emissions de GEH substituïnt tecnologia que funciona amb fonts no renovables per energies renovables
En aquest apartat trobareu metodologies per a avaluar la reducció d'emissions de GEH per la substitució de vehicles de combustió per vehicles elèctrics o per bicicletes i tricicles elèctrics
En aquest apartat trobareu metodologies per a avaluar la reducció d'emissions de GEH que suposa evitar que els excedents alimentaris es malbaratin i s'hagin de gestionar com a un residu.
La metodologia Malbaratament alimentari en entitats de gestió d'excedents d'aliments va adreçada a entitats en que la seva finalitat és gestionar excedents alimentaris per evitar el seu malbaratament (bancs d'aliments i d'altres).
Es diferencia de la metodologia Malbaratament alimentari amb una actuació en que aquesta metodologia va adreçada a entitats en que la seva finalitat no és gestionar excedents alimentaris per a evitar el seu malbaratament però que gestionen aliments (hospitals, restaurants, etc) i volen fer una actuació de gestió dels seus excedents alimentaris per evitar haver-los de llançar com a un residu.
En aquest apartat trobareu una metodogia per avaluar la reducció d'emissions de GEH amb una actuació de substitució de calderes convencionals per la compra de calor a una illa de calor i d'una actuació d'optimització de la quantitat de fertilitzant nitrogenat aplicat als sòls agrícoles
Si sou una entitat social que desenvolupa una tasca social a Catalunya us convidem a consultar la informació de l'enllaç següent
El mix elèctric és el valor que expressa les emissions de CO2 associades a la generació de l'electricitat que es consumeix, sent així un indicador de les fonts energètiques que utilitzem per produir l'electricitat.
Com més petit és el mix, més gran és la contribució de fonts energètiques baixes en carboni.
L'Oficina Catalana del Canvi Climàtic realitza una estimació del mix elèctric, seguint la mateixa metodologia amb la qual la Comisión Nacional de los Mercados y la Competencia (CNMC) estima la informació referent a l'origen de l'electricitat i el seu impacte de CO 2 de totes les companyies comercialitzadores que participen en el Sistema de Garanties d'Origen (d'acord amb la Circular 1/2008, de 7 de febrer, de la Comissió Nacional d'Energia, d'informació al consumidor sobre l'origen de l'electricitat consumida i el seu impacte sobre el medi ambient).
Cal destacar que en el càlcul del mix elèctric, tal i com s'estableix a la Circular 1/2008 de la Comissió Nacional d'Energia, el mix no inclou l'electricitat verda produïda a partir d'energies renovables que disposi de la corresponent garantia d'origen expedida per la CNMC, per tal de diferenciar els kWh d'electricitat verda certificada amb GdO de la resta d'electricitat de la xarxa.
El mix de la xarxa elèctrica peninsular de 2019 s'estima en 241 g CO 2 /kWh.
Per a aquelles organitzacions que vulguin comparar l'evolució de les emissions degudes al consum elèctric amb anys anteriors, i a fi de tenir dades comparables, l'OCCC facilita el mix elèctric seguint aquesta nova metodologia des de 2015.
Les emissions de gasos amb efecte d'hivernacle representen el 40% del total de les emissions difuses emeses a Catalunya.
Si canviem la nostra manera de traslladar-nos, per exemple desplaçant-nos en transport públic, en bicicleta, a peu o, si convé, compartint el cotxe en lloc de viatjar sols en el nostre vehicle de motor, contribuirem a reduir les emissions de gasos amb efecte d'hivernacle.
Els principis de la mobilitat sostenible són:
El vehicle elèctric és una de les opcions més interessants per a substituir els vehicles amb motor de combustió interna.
El vehicle elèctric entès com un vehicle capaç de funcionar amb energia elèctrica, la qual ha estat subministrada mitjançant una font d'energia elèctrica externa, presenta una sèrie d'avantatges i oportunitats per al desenvolupament d'una mobilitat sostenible a les nostres ciutats, atés que permet una millor integració de les energies renovables i un nou posicionament de la indústria de l'automòbil.